recursal/SuperWikiNEXT-32B huggingface dataset:
**কালুরায়** বাংলার একজন লৌকিক দেবতা।কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন। কুমিরের হাত থেকে রক্ষার জন্য দেওয়া হয় কালু রায়ের পূজা। সুন্দরবনে জল ও বনজীবী মানুষেরা তার পূজা করে।সুন্দরবনের কালু রায় ও রাঢ়ের ধর্মঠাকুর (যারও আরেক নাম কালু রায়) একনয়।

মূর্তি
------

দক্ষিণ রায়ের মতো তার মূর্তি পুরোপুরি মানবীয়। তবে পোশাক পৌরাণিক দেবতার মতো। তার হাতে টাঙ্গি ও ঢাল, কোমরবন্ধে নানা অস্ত্র ঝোলানো। পীঠে তীর-ধনুক।

পূজা
----

আরণ্যক দেবতার প্রাচীন পূজা পদ্ধতি মেনে তার পূজা করা হয়। তার পূজায় ঝাউফুলের নৈবেদ্য দেয়া হয়।

উপাখ্যান
--------

লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে পীর বড়খাঁ গাজীর বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়।গাজী ও দক্ষিণরায়ের যুদ্ধবিরতির শর্ত অনুযায়ী, কুমীর-দেবতা কালুরায় হিজলীর শ্রদ্ধা-সম্মানের অধিকার লাভ করেন।

তথ্যসূত্র
---------

1. ↑  *বাংলার লোকদেবতা ও সমাজসংস্কৃতি*, দেবব্রত নস্কর, আনন্দ পাবলিশার্স প্রাইভেট লিমিটেড, কলকাতা, প্রথম সংস্করণ (অক্টোবর, ২০১৮), পৃ. ৪১
2. ↑  *Baṅgīẏa lokasaṃskr̥tikosha*। Cakrabartī, Baruṇakumāra.। Kalikātā: Aparṇā Buka Ḍisṭribuṭārsa। ১৯৯৫। আইএসবিএন 818603613X। ওসিএলসি 35128024।
**নাজিরপুর সারদা বালিকা বিদ্যালয়** (উঃ মাঃ)  ভারতের পশ্চিমবঙ্গ রাজ্যের নদীয়া জেলার একটি বালিকা বিদ্যালয় । এই বিদ্যালয় টি ভারত বাংলাদেশ সীমান্ত ঘেঁষা নাজিরপুর গ্রামে অবস্থিত । ২০০১  সালে এই বিদ্যালয়ের পথ চলা শুরু ।

স্থাপনা ও ইতিহাস
----------------

সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় ।
প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে ।

ভৌগোলিক অবস্থান
---------------

পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।

কৃতী ছাত্রছাত্রী
----------------

ক্রীড়া ও সংস্কৃতি
------------------

স্বয়ংসিদ্ধা কমিটি
------------------

এই বিদ্যালয় বাল্যবিবাহের বিরুদ্ধে অনেক গুরুত্বপূর্ণ ভূমিকা নিয়েছে। এই বিদ্যালয়ের গঠিত "স্বয়ং সিদ্ধা "কমিটির তৎপরতায় অনেক বাল্যবিবাহ রদের উজ্জ্বল দৃষ্টান্ত আছে ।

তথ্যসূত্র
---------

1. ↑  Biswas, Nirmal। ":: NAZIRPUR SARADA BALIKA VIDYALAYA (H.S) ::"। *www.nsbvhs.in*। ২০১৮-০৬-০২ তারিখে মূল থেকে আর্কাইভ করা। সংগ্রহের তারিখ ২০১৮-০৫-৩০।
2. ↑  "Nazirpur Sarada Balika Vidyalaya School, Chhithka/xii, Nadia - West Bengal"। *iCBSE* (ইংরেজি ভাষায়)। সংগ্রহের তারিখ ২০১৮-০৫-৩০।
3. ↑  "Eenadu India Bangla"। *m.bangla.eenaduindia.com*। সংগ্রহের তারিখ ২০১৮-০৫-৩০। [*স্থায়ীভাবে অকার্যকর সংযোগ*]
4. ↑  সংবাদদাতা, নিজস্ব। "জোড়া বিয়ে রুখল স্বয়ংসিদ্ধা"। *anandabazar.com* (ইংরেজি ভাষায়)। সংগ্রহের তারিখ ২০১৮-০৫-৩০।
মানচিত্রে বেগুনী রঙে অঙ্কিত অংশটি তরাই অঞ্চল
হাতির সাথে দণ্ডায়মান অ্যাডওয়ার্ড, প্রিন্স অব ওয়েলস; ১৮৭৫/৭৬-এ তোলা ছবি
**তরাই** (নেপালি: तराई, *tarāī*) হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত।

আকাশ থেকে তরাইয়ের সমভূমি, বিরাটনগর, নেপাল

ভূ-প্রকৃতি
----------

তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। 
এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।

তথ্যসূত্র
---------

1. ↑  JOHNSINGH, A.J.T. (১৯৯২)। "Prey selection in three large sympatric carnivores in Bandipur"। *Mammalia*। **56** (4)। আইএসএসএন 0025-1461। ডিওআই:10.1515/mamm.1992.56.4.517।

বহিঃসংযোগ
---------

* WWF: *Map of ecological divisions of Nepal*, showing the Terai
কালীপ্রসন্ন কাব্যবিশারদ
**কালীপ্রসন্ন কাব্যবিশারদ** (জন্মঃ ৯ জুন, ১৮৬১ - মৃত্যুঃ ৪ জুলাই, ১৯০৭) একজন ভারতীয় জাতীয়তাবাদী সাংবাদিক, সম্পাদক ও লেখক।

প্রারম্ভিক জীবন
---------------

কালীপ্রসন্ন জন্মগ্রহণ করেন কলকাতার ভবানীপুরের বলরাম বসুর ঘাট রোডের বাড়িতে। পিতার নাম রাখালচন্দ্র বন্দ্যোপাধ্যায়। তিনি ১৮৭৬ সালে লণ্ডন মিশনারি স্কুল থেকে এন্ট্রানস পরীক্ষা পাশ করেন। এফ.এ. (ফার্স্ট আর্টস) পড়বার সময় দ্বারকানাথ বিদ্যাভূষণের কাছে বাংলা ও সংস্কৃত শিক্ষা গ্রহণ করেন। ইংরাজিতেও সুশিক্ষিত ছিলেন তিনি। তার লেখা দি কসমোপলিটন, প্রকৃতি, এন্টি খ্রীষ্টিয়ান ইত্যাদি পত্রিকায় প্রকাশিত হয়।

সাহিত্যসেবা
-----------

হিতবাদী সাপ্তাহিক সাহিত্য পত্রিকার সম্পাদক হিসাবে কাজ করতেন তিনি এবং ব্যঙ্গাত্মক লেখালেখির জন্য কালীপ্রসন্ন বিখ্যাত ছিলেন। ফকিরচাঁদ বাবাজি ছদ্মনামে লেখা তির্যক গদ্য-পদ্যে আক্রমণ করেছেন বঙ্কিমচন্দ্র চট্টোপাধ্যায়, কেশবচন্দ্র সেন, হেমচন্দ্র বন্দ্যোপাধ্যায় এমনকি রাহু ছদ্মনামে ব্যঙ্গাত্মক ছড়ায় রবীন্দ্রনাথ ঠাকুরকেও। ভার্নাকুলার প্রেস আইনের বিরুদ্ধে ও বঙ্গভঙ্গ আন্দোলন সমর্থনের পক্ষে তিনি লেখা প্রকাশ করেন। তার সম্পাদিত বইগুলির মধ্যে রয়েছে *প্রসাদ পদাবলী*, *বিদ্যাপতি*, *বংগীয়পদাবলী*, *স্বদেশী সংগীত*। অসুস্থ থাকা অবস্থায় মাদ্রাজে ১৮৯৪ সালে ও লক্ষনৌতে ১৮৯৯ সালে ভারতের জাতীয় কংগ্রেস অধিবেশনে যোগ দেন তিনি। তার রচিত স্বদেশী গান স্বাধীনতা সংগ্রামীদের মধ্যে জনপ্রিয় ছিল। ‘রুচি-বিকার’ নামে একটি কবিতা প্রকাশ করায় তার বিরুদ্ধে মানহানির মামলা করেন ব্রাহ্মসমাজের এক বিশিষ্ট নেতা অধ্যাপক হেরম্বচন্দ্র মৈত্র। হেরম্বের অভিযোগ ছিল, ওই কবিতা তাঁর স্ত্রী কুসুমকুমারী মৈত্রকে ব্যঙ্গ করে লেখা। ১৮৯৭ সালের ১৭ জানুয়ারি কলকাতা হাইকোর্টের বিচারপতি জেনকিন্স কালীপ্রসন্নকে দোষী সাব্যস্ত করেন। সম্পাদক কালীপ্রসন্ন পাঁচ মাসের জেল খাটার পরে মুক্তি পান। তার রচিত বইগুলি হল সভ্যতা-সোপান (১৮৭৮), প্যানেল প্রসঙ্গ (১৯০১), লাঞ্ছিতের সম্মান (১৯০৬)।

মৃত্যু
------

১৯০৭ সালে জাপান থেকে ফেরার পথে জাহাজের কেবিনে বসে লিখতে লিখতেই তিনি হৃদরোগে আক্রান্ত হয়ে মারা যান। তার দেহটি বাক্সে পুরে ডুবিয়ে দেওয়া হয় চীন সাগরের জলে।

তথ্যসূত্র
---------

1. ↑  প্রথম খন্ড, বসু, অঞ্জলি; সেনগুপ্ত, সুবোধচন্দ্র, (নভেম্বর ২০১৩)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৯০। আইএসবিএন 978-8179551356।
2. ↑  "Prothom Alo | Most popular bangla daily newspaper"। *archive.prothom-alo.com*। সংগ্রহের তারিখ ২০২০-০৪-০৯। [*স্থায়ীভাবে অকার্যকর সংযোগ*]
3. ↑  "আনন্দবাজার পত্রিকা - কলকাতা"। *archives.anandabazar.com*। সংগ্রহের তারিখ ২০২০-০৪-০৯।
4. ↑  "কালীপ্রসন্ন কাব্যবিশারদ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৪-০৯।
উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে **সাইহা জেলা** অন্যতম৷ জেলাটির জেলাসদর সাইহা শহরে অবস্থিত৷ এটি মিজোরামে সর্বাধিক জনবিরল জেলা, যা মায়ানমারের সাথে সীমানা বণ্টন করেছে৷ জেলাটি মারা ক্ষেত্রীয় পরিষদ নামক স্বায়ত্ত্বশাসিত অঞ্চলের অন্তর্ভুক্ত৷

নামকরণ
------

ইতিহাস
------

১৪০৫ বঙ্গাব্দে (১৯৯৮ খ্রিষ্টাব্দ) ছিম্তুইপুই জেলা থেকে সাইহা জেলাটি গঠন করা হয়৷[]

ভূপ্রকৃৃতি
----------

### বনভূমি

জেলাটির অধিকিংশ ভূভাগ ঘন অরন্যাবৃৃৃত৷ এই জেলায় অবস্থিত ৫০ কিলোমিটার বিস্তৃৃত ফংপুই জাতীয় উদ্যান উল্লেখযোগ্য৷

অর্থনীতি
--------

অবস্থান
-------

সাইহা জেলাটির উত্তর পশ্চিমে (বায়ু) মিজোরাম রাজ্যের লংৎলাই জেলা ও দক্ষিণ পশ্চিমে (নৈঋত) মিয়ানমার রাষ্ট্র অবস্থিত৷ সরাসরি সীমানা না থাকলেও মিজোরাম রাজ্যের লুংলেই জেলাটিও এই জেলার নিকটস্থ৷

জনসংখ্যার উপাত্ত
----------------

মোট জনসংখ্যা ৬৫০৫৬(২০০১ জনগণনা) ও ৫৬৫৭৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৮ম৷ মিজোরাম রাজ্যের ৫.১৬% লোক সাইহা জেলাতে বাস করেন৷ জেলার জনঘনত্ব ২০০১ সালে ৪৪ ছিলো এবং ২০১১ সালে তা বৃদ্ধি পেয়ে ৪০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -৭.৩৪%, যা ১৯৯১-২০১১ সালের ৩৪.৮০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৯(সমগ্র) এবং শিশু(০-৬ বৎ) লিঙ্গানুপাত ৯৩২৷

ভাষা
----





সাইহা জেলার ভাষাসমূহ ২০১১ .

  লাখের (৭২.১৪%)  মিজো (১৬.৭৭%)  পাওয়ি (৫.৩৬%)  **হিন্দি** (১.০৫%)  **বাংলা** (০.৯৪%)  অন্যান্য (৩.৭৪%)

ধর্ম
----



সাইহা জেলার বিভিন্ন ধর্মাবলম্বী ২০১১ 

  হিন্দুধর্ম (১.৬৫%)  ইসলাম (০.৯১%)  খ্রিস্টধর্ম (৯৭.১৮%)  অন্যান্য (০.২৬%)

* হিন্দু - ৯৩৩
* মুসলিম - ৫১৪
* খ্রিস্টান - ৫৪৯৭৭

শিক্ষা
------

জেলাটির স্বাক্ষরতা হার ৮২.৯০%(২০০১) তথা ৯০.০১%(২০১১)৷ পুরুষ স্বাক্ষরতার হার ৮৭.১২%(২০০১) তথা ৯২.৬৪%(২০১১)৷ নারী স্বাক্ষরতার হার ৭৮.৪৬%(২০০১) তথা ৮৭.৩৪% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৬%৷

প্রশাসনিক বিভাগ
---------------

সাইহা জেলা দুটি গ্রামোন্নয়ন ব্লকের সমন্বয়ে গঠিত যথা, সাইহা (সিয়াহা নামেও পরিচিত) এবং তুইপাং৷

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  Indian Ministry of Forests and Environment। "Protected areas: Mizoram"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১১।
3. ↑
4. 1 2
5. ↑
6. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
7. ↑
অন্য ব্যবহারের জন্য শ্বশুরবাড়ি জিন্দাবাদ (দ্ব্যর্থতা নিরসন) দেখুন।

***শ্বশুরবাড়ি জিন্দাবাদ*** ২০০০ সালে মুক্তিপ্রাপ্ত বাংলা অ্যাকশন চলচ্চিত্র যার পরিচালক হরনাথ চক্রবর্তী ও শ্রী ভেঙ্কটেশ ফিল্মস প্রযোজনা সংস্থা। প্রধান ভূমিকায় অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত আর গুরুত্বপূর্ণ চরিত্রে অভিনয় করেছেন রঞ্জিত মল্লিক, অনামিকা সাহা, শুভাশিষ মুখোপাধ্যায় এবং টোটা রায়চৌধুরী। বাবুল বোস সুর রচনা করেছিলেন। এটি ২০০০ সালে প্রকাশিত হওয়ার সময়ে বক্স-অফিসে রেকর্ড তৈরি করার সাথে সবচেয়ে বেশি আয় করা বাংলা চলচ্চিত্র ছিল।[]

পটভূমি
------

প্রখ্যাত শিল্পপতি শ্রীমতী বিনোদিনী রায় (অনামিকা সাহা) তার বড় মেয়ে রূপাকে (ঋতুপর্ণা) তার ব্যবসায়িক অংশীদারের ছেলের সাথে বিয়ে করাতে চান। রুপা বিয়ের বিরুদ্ধে এবং তাই সে বাবার (রঞ্জিত মল্লিক) সহায়তায় বাড়ি থেকে পালিয়ে যায়। রূপা তার মামার বাড়ির যাওয়ার পথে, একটি ট্যাক্সি চালক তার জিনিসপত্র ছিনিয়ে নেওয়ার চেষ্টা করে এবং সোমু (প্রসেনজিৎ) নামের সুদর্শন এক মোটর-মেকানিক এসে তাকে রক্ষ্যা করে। সোমু তাকে তার মামার বাড়িতে নিয়ে যায়। যতোই সময় যায় রূপা ও সোমু একে অপরের কাছে চলে আসতে থাকে। একদিন তাদের মধ্যে খুব তর্ক-বিতর্ক হয় এবং তারা উপলব্ধি করে তারা একে অপরকে ভালবাসে। তারা রুপার মাকে না জানিয়ে গোপনে বিয়ে করে। শীঘ্রই, রূপার বাবার অনুরোধে সে ঘরে ফিরে আসে, তবে তার মা তার এই বিবাহকে অস্বীকার করে; পরিবর্তে তিনি তার আগের ঠিক করা ব্যবসায়িক অংশীদারের ছেলের সাথে বিয়ে দেওয়া সিদ্ধান্ত নেন। রুপার বিয়ের দিন ঠিক যখন রুপা সমস্ত আসা ছেড়ে দিয়েছে; সোমু তার ‘শ্বশুরবাড়ি’ বাড়িতে নাটকীয়ভাবে প্রবেশ করে। তবে কেবল রূপের প্রতি তার ভালবাসা কি তাকে এখানে এনেছে; নাকি সোমুর নিজের কিছু গোপনীয়তা আছে?

অভিনয়
------

* প্রসেনজিৎ চট্টোপাধ্যায় সোমুর চরিত্রে
* ঋতুপর্ণা সেনগুপ্ত রূপার চরিত্রে
* রঞ্জিত মল্লিক রুপার বাবা চরিত্রে
* অনামিকা সাহা রুপার মা চরিত্রে
* শুভাশিষ মুখোপাধ্যায়
* টোটা রায়চৌধুরী

বক্স অফিস
---------

"শ্বশুরবাড়ি জিন্দাবাদ", পশ্চিমবঙ্গে ২ কোটি টাকার ও বেশি টাকার ব্যবসা করা প্রথম বাংলা ছবি হয়ে বক্স-অফিস ইতিহাস তৈরি করে। বড় বাজেটে তৈরি প্রায় ৬০-৭০ লক্ষ টাকায় নির্মিত, চলচ্চিত্রেটি শেষ অবধি বক্স-অফিসে ২.৫০ কোটি টাকার ব্যবসা করেছিল; এইভাবে এটি 'সর্বকালের ব্লকবাস্টার' হিসাবে ঘোষিত সমস্ত মানদণ্ড পূরণ করেছিল। প্রসেনজিৎ-ঋতুপর্ণা জুটীর আগের চলচ্চিত্রগুলি, "শুধু একবার বল", "বাবা কেন চাকর" এবং "মনের মানুষ" ব্লকবাস্টার চলচ্চিত্রেগুলিকেও ছাপিয়ে তখনকার পর্যন্ত সর্বোচ্চ আয়কারী চলচ্চিত্র হয়ে উঠেছিল। এটি অবশেষে বাংলার জেলাগুলিতে ৫০ সপ্তাহেরও বেশি সময় ধরে চলেছিল এবং 'সুবর্ণজয়ন্তী' সম্পন্ন করেছিল। ২ ১/২ বছর সর্বোচ্চ আয়কারী চলচ্চিত্র রেকর্ড ধারণ করার পর হরনাথ চক্রবর্তীর পরিচালনায় 'সাথী' তার রেকর্ড ভাঙে।

তথ্যসূত্র
---------

1. 1 2  "RISING GRAPH"। "The Telegraph"। ১২ জানুয়ারি ২০০৪।
2. 1 2  "TOLLYWOOD TURNS TECHNO"। "The Telegraph"। ১৪ মে ২০০১।
3. 1 2 3  "Meet the duo behind Shree Ventakesh Films who helped turn around Bengali cinema"। "The Economic Times"।
4. ↑  "100, NOT OUT..."। "The Times Of India"। ২৪ জানুয়ারি ২০১১।
5. ↑  "Box-office boom sends Tollywood budgets sky-high"। "The Telegraph"। ১২ জানুয়ারি ২০০৪।
**সাইয়েদ আহমদ আলাভি**, **আহমদ বি.** , **জায়ন আল-আবিদিন, আল-আবিদিন আল-আলাভি আল-আমিলি**,  বা **মীর সাইয়্যিদ আহমদ 'আলাভি 'আমিলি**  নামেও পরিচিত (মৃত্যু ১৬৪৪ - ১৬৫০ মধ্যবর্তীকালে; ফার্সি: سید احمد علوی‎‎ ) একজন সাফাভিদ দার্শনিক ও ইসফাহান দর্শন বিদ্যালয়ের ধর্মতত্ত্ববিদ ছিলেন।

শিক্ষা ও জীবন
-------------

আলাভির জীবন সম্পর্কে খুব কমই জানা যায়। তার পূর্বপুরুষরা আলেপ্পোর বাসিন্দা ছিলেন এবং তার বাবাও সেখানে দীর্ঘকাল অবস্থান করেন। তার পিতা শিয়া লেভানটাইন উলামাদের ইরানে বৃহৎ আকারের অভিবাসনের অংশ হিসেবে সাফাভিদ ইরানে চলে আসেন যা রাজা প্রথম ইসমাইল (আর. ১৫০১-১৫২৪) এর শাসনামল থেকে চলছিল, তখন তার পরিবার ইসফাহানে অবস্থান করে। সাইয়্যেদ আহমদ নিজে ইসফাহানে জন্মগ্রহণ করেন এবং মীর দামাদ ও শায়খ বাহাইয়ের তত্ত্বাবধানে শিক্ষা লাভ করেন। তিনি মীর দামাদের চিন্তাধারার একজন বিশিষ্ট ছাত্র হিসাবে গণ্য হন। মীর দামাদের সাথেও তার পারিবারিক সম্পর্ক ছিল কারণ তিনি তার জামাই ও চাচাতো ভাই ছিলেন। ওল্ড টেস্টামেন্ট এবং নিউ টেস্টামেন্টের পাঠ্যের সাথে মোকাবিলা করার জন্য তিনি হিব্রু ভাষার সাথে পরিচিত ছিলেন।

কর্ম
----

তার প্রায় পঞ্চাশটি কাজের মধ্যে ক্বাবাসাতের তাফসীর (৭০০ পৃষ্ঠা পর্যন্ত) অন্যতম। তিনি মীর দামাদের প্রত্যক্ষ নির্দেশে তাফসীর রচনা করেন। এছাড়াও, আবু মুসলিমের বিরুদ্ধে প্রথম প্রবন্ধ হিসেবে "ইজহা আল হক" নামে একটি বইও লিখেন। যদিও সাইয়্যেদ আহমদ তার শিক্ষকের পথ অনুসরণ করেছিলেন, তিনি একই সাথে ফারাবী এবং ফখর আল দ্বীন সামাকির মতো অন্যান্য পূর্বসূরিদের উপর তার আধিপত্য দেখানোর চেষ্টা করেন।

তার লেখা আরও কিছু বই হল:

* মিফতাহ আল শেফা (অর্থাৎ *মিফতাহ আল-শিফা'*, নিরাময়ের চাবিকাঠি), অ্যাভিসেনার ভাষ্য নিরাময়ের বই।
* মাসকাল আল সাফা (অর্থাৎ *মিশকাল-ই সাফা*) খ্রিস্টান ধর্মপ্রচারকদের প্রতিক্রিয়া হিসাবে।
* লাতাফ আল কায়েবাহ (অর্থাৎ *লাতা'ইফ-ই গায়বাহ*)

মৃত্যু
------

তিনি ১৬৪৪ থেকে ১৬৫০ সালের মধ্যে মারা যান। তাকে আগা রাজীর তাকিয়ার কাছে তখত ফুলাদে দাফন করা হয়।

আরও দেখুন
---------

* ইসফাহান দর্শন বিদ্যালয়

তথ্যসূত্র
---------

1. ↑  Rula Jurdi Abisaab 2004
2. ↑  Rula Jurdi Abisaab 2004
3. ↑  Rula Jurdi Abisaab 2004, পৃ. 79
4. ↑  Soleh Quinn 2015, পৃ. ?
5. ↑  Katryn Babayan 2002
6. ↑  Moddarresi Motlaq 1389 solar, পৃ. 88–89
7. ↑  Moddarresi Motlaq 1389 solar, পৃ. 88–89
**চাকা ভেকা** বা **গ্যানগেনিয়া** **কটকটি মাছ** এক প্রকার কালচে রঙের, বড় মাথা বিশিষ্ট, স্বাদু পানির কদাকার মাছ। এটি বিভিন্ন নামে পরিচিত, যেমন- চাকা, চেকা-বেকা,চেকমেকা, চাগা, ব্যাঙ-সাবা, চেকভেগা, চেগাবেগা, কুরকুরি, গ্যানগ্যানে ইত্যাদি। এটি বাংলাদেশ, ভারত ও মায়ানমার অঞ্চলের গঙ্গা-ব্রহ্মপুত্র এবং ইরাবতী নদীর অববাহিকা এলাকার নদী, খাল, বিল, পুকুর ইত্যাদি বিভিন্ন জলাশয়ে পাওয়া যায়। এটি সাধারণত কাদার নিচে লুকিয়ে থাকতে পছন্দ করে এবং অন্ধকার বা অল্প আলোতে ঘোরাফেরা করে থাকে। কুৎসিত বলে এটি সাধারণত খাওয়া হয় না, যদিও এটি বেশ সুস্বাদু। এর বৈজ্ঞানিক নাম *Chaca chaca*।

নামকরণ
------

জীবিত অবস্থায় মাছটি ধরার পর মাছটি কটকট করে আওয়াজ করে বলে মাছটির নাম রাখা হয় কটকটি। মাছটি দেখতে ধূসর কালচে, মুখটি বড়, পিঠে নায়ের মাস্তুলের ন্যায় একটি বড় কাঁটা ও চেপটা আকৃতির বলে অনেকে এর নাম দিয়েছে চেকভেগা। ব্যাঙ মাছ রাখা হয়েছে দেখতে অনেকটা বেংগাচি আকৃতির বলে।

বিবরণ
-----

এদের দেহ সম্মুখে অবনত, পার্শ্বদিকে চাপা এবং পেছনে ক্রমান্বয়ে সরু হয়। মাথাটি বৃহৎ আকৃতির, দৃঢ়ভাবে অবনমিত এবং আয়তাকার।

খাদ্য ও বাসস্থান
----------------

কটকটি মাছ মূলত কাঁদাপানির মাছ। মাছটি জলাশয়ের পানির নিচে কাঁদার উপরে বাস করে। কাঁদা খায় এবং পানির উপরিভাগের মরা মাছ পচে কাঁদাতে পড়লে কটকটি মাছেরা সেগুলো খেয়ে জীবনধারন করে। সাম্প্রতিকালে নদীর পানি ও কাঁদা দূষণের ফলে এই কটকটি মাছের আবাসস্থল নষ্ট হয়ে গেছে। যার ফলে এই কটকটি মাছে সংখ্যা দিন দিন কমে যাচ্ছে।

আদি নিবাস
---------

প্রায় সকল নিম্ন এলাকাতেই কটকটি মাছ দেখা যায়। এ থেকে ধারণা করা যায় মাছটির আদি নিবাস সমুদ্র। কোন কোন প্রামান্য চিত্রে সমুদ্রের তলদেশে এসব কটকটি মাছের আকৃতির মাছ দেখতে পাওয়া যায়।

বিস্তৃতি
--------

মাছটি বাংলাদেশ, ভারত, নেপাল অঞ্চলে পাওয়া যায়। ভারতের গঙ্গা ও ব্রহ্মপুত্র অববাহিকায় এদের ব্যাপক ভাবে বিস্তৃত।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. 1 2 3  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৯৫–১৯৬।
2. ↑  "সংরক্ষণাগারভুক্ত অনুলিপি"। ১৩ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৫।
**চট্টগ্রাম পালি কলেজ** হলো বাংলাদেশের একটি বিশেষায়িত বৌদ্ধধর্মীয় শিক্ষাপ্রতিষ্ঠান। এখানে বৌদ্ধধর্ম এবং পালি ভাষা শিক্ষা দেওয়া হয়। কলেজটি ১৯৩৯ সালে চট্টগ্রামে প্রতিষ্ঠিত হয়। এটি একটি অবৈতনিক শিক্ষাপ্রতিষ্ঠান।

অবস্থান
-------

কলেজটি বাংলাদেশের দক্ষিণাঞ্চলের বৃহত্তম শহর চট্টগ্রামের বৌদ্ধমন্দির সড়কস্থ এনায়েত বাজার এলাকায় অবস্থিত।

ইতিহাস
------

চট্টগ্রাম পালি কলেজের প্রতিষ্ঠাতা অধ্যক্ষ ছিলেন অগ্গমহাপণ্ডিত ধর্মবংশ মহাস্থবির। প্রতিষ্ঠা বছরেই তিনি মারা যান। তার মৃত্যুর পর নতুন অধ্যক্ষ হিসেবে দায়িত্ব গ্রহণ করেন পণ্ডিত দীপঙ্কর শ্রীজ্ঞান মহাথের। তিনি আমৃত্যু এ কলেজের অধ্যক্ষ ছিলেন। তার সময়ে কলেজের অনেক উন্নয়ন কাজ ঘটে। তাই তার কর্মের স্বীকৃতিস্বরূপ কলেজের নতুন নামকরণ করা হয় ‘দীপঙ্কর পালি কলেজ’।

অবকাঠামো
--------

একটি তিনতলা ভবনের চারটি শ্রেণীকক্ষে ছাত্রদের পাঠদান করা হয়। কলেজ পরিচালনার জন্য একটি বেসরকারি ব্যবস্থাপনায় পরিচালনা পরিষদ আছে। প্রতি পাঁচ বছর পর পর পরিচালনা পরিষদ নবায়ন করার সরকারি বিধান রয়েছে। বাংলাদেশ সংস্কৃত ও পালি শিক্ষা বোর্ডের অধীনে টোল ও কলেজগুলির প্রশাসনিক ও শিক্ষা কর্মকাণ্ড পরিচালিত হয়। কলেজে একটি লাইব্রেরী রয়েছে, যার নাম ‘চিন্তামণি লাইব্রেরি’। এখানে একটি মিউজিয়ামও আছে।

ভর্তি
-----

ন্যূনপক্ষে এসএসসি বা সমমানের পরীক্ষায় উত্তীর্ণ ছাত্রছাত্রীরাই এ কলেজে ভর্তি হতে পারে। শিক্ষার বিষয় পালি ত্রিপিটক। ত্রিপিটকের সুত্ত বিভাগ, বিনয় বিভাগ ও অভিধম্ম বিভাগে আদ্য, মধ্য ও উপাধি শ্রেণীতে তিন বছর মেয়াদি ভিন্ন ভিন্ন কোর্স চালু আছে। যেকোনো একটি বিভাগে তিন বছর অধ্যয়ন করে পরীক্ষায় উত্তীর্ণ হলে সে বিষয়ে তাকে ‘বিশারদ’ ডিগ্রি প্রদান করা হয়। ‘উপাধি’ ডিগ্রিধারী ব্যক্তি সাধারণ শিক্ষাপদ্ধতিতে স্নাতক ডিগ্রিধারীর সমতুল্য। এরপর তারা সাধারণ বিশ্ববিদ্যালয়ে স্নাতকোত্তর শ্রেণীতে ভর্তি হতে পারে। কলেজে বর্তমানে চারজন অধ্যাপক এবং ২৫০জন শিক্ষার্থী রয়েছেন। অধ্যক্ষ পরিচালনা পরিষদের সম্পাদক হিসেবে উভয় দায়িত্ব পালন করেন।

তথ্যসূত্র
---------

1. 1 2 3 4  "চট্টগ্রাম পালি কলেজ - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-১৮।
2. ↑  "School & College"। *www.bbsbd.org*। ২০১৮-০৭-২০ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৮।

বহিঃসংযোগ
---------

* বাংলাপিডিয়ায় *চট্টগ্রাম পালি কলেজ*
**মারাওয়াহ**(আরবি: مَرَوَح‎, প্রতিবর্ণী. **Marawaḥ**‎) সংযুক্ত আরব আমিরাত, আবুধাবি এর পশ্চিম অঞ্চলের উপকূলের একটি নিম্ন-দ্বীপ। এই দ্বীপটি দক্ষিণ উপসাগরে আবুধাবি উপকূলরেখার খোর আল-বাজম (অগভীর হ্রদ) থেকে ১৫ কিমি (৯.৩ মাইল) উত্তরে অবস্থিত।

ভূতত্ত্ব এবং ভূগোল
------------------

বর্তমান গবেষণা ইঙ্গিত দেয় যে দ্বীপটি হলোসিন বালি এবং সমুদ্র সৈকতের তলানির সাথে সংযুক্ত এবং *সাবখার* মধ্যস্থ প্যাচের (জায়গার অংশ) সাথে সংযুক্ত অবশেষ প্লাইস্টোসিন চুনাপাথরের প্ল্যাটফর্মসমূহ থেকে তৈরি হয়েছিল। মারাওয়াহ আবুধাবি রাজধানী ও শহরের ১০০ কিমি (৬২ মাইল) পশ্চিমে অবস্থিত। দ্বীপটি পূর্ব থেকে পশ্চিমে প্রায় ১৩ কিমি (৮.১ মাইল) এবং উত্তর থেকে দক্ষিণে প্রায় ৫.৫ কিমি (৩.৪ মাইল)। মারওয়াহার সন্নিকটে তিনটি দ্বীপ রয়েছে: পশ্চিমে আল ফিয়াহের ছোট দ্বীপ, দক্ষিণ-পূর্বে জুনাইনা দ্বীপ এবং পূর্বে আবু আল আবিয়াদ দ্বীপ।[]

ইতিহাস
------

ইস্ট ইন্ডিয়া কোম্পানি পারস্য উপসাগরের একটি নটিকাল জরিপে (দ্বীপ, সমুদ্র সংক্রান্ত জরিপ) তার অবস্থানটি লিপিবদ্ধ করার পরে ১৮২৯ সালের দিকে প্রথম পশ্চিম দ্বীপ সম্পর্কে সচেতন হয়েছিল।[]

প্রত্নতত্ত্ব
------------

যদিও ব্যক্তিগত মালিকানাধীন, দ্বীপটি প্রত্নতত্ত্বের একটি মূল কেন্দ্র। সাম্প্রতিক খননের ফলে একটি ছোট প্রাকৃতিক মুক্তা পাওয়া যায় যা খ্রিস্টপূর্ব ৫৮০০/৫৬০০ অবধি কার্বন ছিল।

১৯৯২ সালে, আবু ধাবি দ্বীপপুঞ্জ প্রত্নতাত্ত্বিক জরিপ (এডিআইএএস) দ্বীপের প্রাথমিক জরিপ সম্পন্ন করেছে। প্রত্নতাত্ত্বিকগণ নব্যপ্রস্তরযুগ থেকে ইসলামিক সময়কাল (১২-১৩ খ্রিস্টাব্দ) পর্যন্ত ১৩ টি অঞ্চল চিহ্নিত করেছিলেন।[*স্পষ্টকরণ প্রয়োজন*]

২০০৪ সালে, এডিআইএএস নব্যপ্রস্তর স্থাপনার ধ্বংসাবশেষ এবং ২০০টিরও বেশি চকচকে যন্ত্রের মধ্যে এই অঞ্চলে পাওয়া প্রাচীনতম কঙ্কাল আবিষ্কার করেছিল। অঞ্চল থেকে উদ্ধার করা দাঁত থেকে ডিএনএ বের করা হয়েছিল এবং এটি নির্ধারণ করা হয়েছিল যে ধ্বংসাবশেষসমূহ প্রায় ৭,৫০০ বছর পুরানো।[]

তথ্যসূত্র
---------

1. ↑  Marawah, Abu Dhabi Islands Archaeological Survey
2. ↑  "Environment analysis"। *The Report Abu Dhabi 2015*। Oxford Business Group। ২০১৬-০৫-০৯। পৃষ্ঠা 278।
3. ↑  "World's oldest pearl discovered near Abu Dhabi"। *BBC*।

বহিঃসংযোগ
---------

* সংযুক্ত আরব আমিরাত - ইতিহাস ওয়েব্যাক মেশিনে আর্কাইভকৃত ১৭ জুলাই ২০১২ তারিখে, ২০,০০০ - ২,০০০ বছর আগে
* সংযুক্ত আরব আমিরাত মিথস্ক্রিয়া  ওয়েব্যাক মেশিনে আর্কাইভকৃত ৩ মার্চ ২০১৬ তারিখে, মানচিত্র জায়গা
**নির্মলকুমার সিদ্ধান্ত** (ইংরেজি: Nirmalkumar Sidhanta) ( ১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।   

নির্মলকুমার সিদ্ধান্তর জন্ম বৃটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার  স্কটিশ চার্চ কলেজে। ১৯১৫ খ্রিস্টাব্দে তিনি  কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন।  ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন। ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি  কলকাতা বিশ্ববিদ্যালয়ের উপাচার্য ছিলেন।  তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ।

 রবীন্দ্রনাথ ঠাকুরের ঘনিষ্ঠ ও রবীন্দ্রসংগীতের প্রখ্যাত শিল্পী চিত্রলেখা সিদ্ধান্ত  (১৮৯৮ - ১৯৭৪) ছিলেন তার স্ত্রী।

১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন।  ১৯৬১ খ্রিস্টাব্দে তিনি  কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন।

তথ্যসূত্র
---------

1. ↑  *Teaching Staff: English* in *175th Year Commemoration Volume*. Scottish Church College, April 2008. page 572
2. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩৬৪, আইএসবিএন ৯৭৮-৮১-৭৯৫৫-১৩৫-৬
3. ↑  "Appointment and procedure --- from Government of India website"। ২৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৬ মে ২০২১।
4. ↑  List of Vice Chancellors of the University of Calcutta

His wife Chitralekha Sidhanta (1898-1974) was a renowned exponent of Rabindra Sangeet, a close associate of Rabindranath Tagore. She was one of those very few who popularised Tagore's songs to the masses.

 ওয়েব্যাক মেশিনে আর্কাইভকৃত ৮ আগস্ট ২০১১ তারিখে
5. ↑  "Padma Bhushan awardees"। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ মে ২০২১।
6. ↑  Honoris Causa  ওয়েব্যাক মেশিনে আর্কাইভকৃত ৮ আগস্ট ২০১১ তারিখে
মারিয়েতা দ্বীপপুঞ্জের একটি দ্বীপ
মেক্সিকোর নায়ারিত উপকূল থেকে কয়েক মাইল দূরে সাগরের বুকে হঠাৎ করেই জেগে উঠেছে বেশ কয়েকটি পাথুরে দ্বীপ। জনশূন্য এসব দ্বীপ মেক্সিকানদের কাছে মারিয়েতা আইল্যান্ড নামেই পরিচিত। দ্বীপগুলোতে প্রতিবছর দূরদূরান্ত থেকে ছুটে আসেন অসংখ্য পর্যটক। যদিও জীববৈচিত্র্য ঠিক রাখতে দ্বীপগুলোতে মানুষের আবাস, মাছ ধরা ও শিকার করা নিষিদ্ধ করা হয়েছে।

ইতিহাস
------

কয়েক হাজার বছর আগে সাগরের তলার আগ্নেয়গিরির লাভা উদিগরণের মাধ্যমে মারিয়েতা দ্বীপের জন্ম হয়েছিল। তবে অনেক পরে সেখানে পড়েছিল মানুষের পদচিহ্ন। ইতিহাস বিশ্লেষণ করলে দেখা যায়, বিশ শতকের শুরুতে মেক্সিকান সরকার সেখানে সামরিক পরীক্ষা-নিরীক্ষা চালায়। ব্যাপক বোমা বিস্ফোরণে জীববৈচিত্র্য ধ্বংসের অভিযোগে গত শতাব্দীর ষাটের দশকে বিজ্ঞানী জ্যাকুইস কোসটিউ সরকারের বিরুদ্ধে আন্দোলন শুরু করেন। তবে প্রথমে মেক্সিকান সরকার তাতে পাত্তা দেয়নি। ক্রমেই এ আন্দোলন জোরালো হলে বাড়তে থাকে আন্তর্জাতিক চাপ। এতে টনক নড়ে মেক্সিকান সরকারের। বাধ্য হয়ে মারিয়েতা আইল্যান্ড থেকে সেনাবাহিনী সরিয়ে সেটিকে ন্যাশনাল পার্ক হিসেবে ঘোষণা দেয় সরকার।

গঠন
---

প্রায় গোলাকৃতির সৈকতটিকে ঘিরে রেখেছে পাহাড়ের খাঁজ। খাঁজগুলো বেশ কিছুদূর ওপরে উঠে হঠাৎ করেই শেষ হয়ে গেছে হুডখোলা ছাদের মতো। সেখান থেকে দেখা যায় নীল আকাশ। টলটলে স্ফটিকস্বচ্ছ জলরাশিতে পড়ে সেই আকাশের ছায়া। দ্বীপের পানিতে সাঁতরে বেড়ায় নানা সামুদ্রিক রংবেরঙের মাছ আর প্রাণী।

পর্যটন
------

মারিয়েতা আইল্যান্ডের বিশেষ একটা দ্বীপ প্রধান আকর্ষণ। কারণ, সাগরতলের ছোট্ট এক সুড়ঙ্গ পথে অথবা পাহাড় ডিঙিয়ে পৌঁছাতে হয় সেখানে যদিও বাইরে থেকে দ্বীপটি দেখে একটা আস্ত পাথরের দঙ্গল বলেই মনে হয়।। এ ছাড়া স্বাভাবিক বা বিকল্প আর কোনো পথ নেই সেখানে যাওয়ার। এই সৈকতে যেতে বেশির ভাগ পর্যটক স্কুবা ডাইভিং করেন।

তথ্যসূত্র
---------

1. 1 2 3 4  *মেক্সিকোর গুপ্ত সৈকত মারিতা আইল্যান্ড[*স্থায়ীভাবে অকার্যকর সংযোগ*]*,আবুল বাসার, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ।
2. ↑  Mike Quane (February 28 2010), "Friendly resort of Puerto Vallarta offers something spectacular for all tastes", *The Nashua Telegraph*  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Fodor's (১৬ নভেম্বর ২০১০), *Fodor's Puerto Vallarta, 5th Edition*, Random House Digital, Inc. পৃষ্ঠা 78, আইএসবিএন 978-1-4000-0482-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গ্রীক পুরাণের সবচেয়ে পরিচিত প্রাণীটি হচ্ছে **পেগাসাস** বা **পক্ষিরাজ ঘোড়া** (প্রাচীন গ্রিক: Πήγασος, *Pégasos*, ল্যাটিন: *Pegasus*) নামক ঘোড়া যার দুটি ডানা রয়েছে। এর গায়ের রং অধিকাংশ ক্ষেত্রেই সাদা হয়ে থাকে।

জন্ম
----

গ্রিক পুরাণ অনুসারে, পার্সিয়াস যখন মেডুসের মাথা কন্ঠ থেকে কেটে বিচ্ছিন্ন করে ফেলেন, তখন মেডুসার কন্ঠনালী থেকে যে রক্ত নির্গত হয় তা থেকে পেগাসাস এবং সিরেসোর-এর জন্ম হয়।

পক্ষিরাজ ঘোড়া এবং স্প্রিং
--------------------------

রাজা গ্লুকাসের ও রানী ইউরিনোমির পুত্র ছিলেন বেলেরোফোন, যিনি তার দুর্দান্ত সাহস, তেজ আর শারীরিক বৈশিষ্ঠের জন্য পরিচিত ছিলেন। বেলেরোফোন পেগাসাসের সাহায্য নিয়ে কিমিরাস আর আমাজনদের বিরুদ্ধে অভিযান পরিচালনা করেন। বেলেরোফোন পেগাসাসকে বশীভূত করা সম্পর্কে সবচেয়ে প্রচলিত যে অভিমত পাওয়া যায় তা হলো:
পেগাসাসকে কেউ ধরতে পারছিলোনা, কিন্তু বেলেরোফোন করিন্থের জ্ঞানী ভবিষ্যদ্বক্তা পলিডাসের পরামর্শে দেবী অ্যাথেনা’র মন্দিরে গিয়ে নিদ্রা-যাপনের জন্য। যেহেতু কথিত আছে অ্যাথেনা’র মন্দিরে নিদ্রা-যাপন করলে দেবী স্বপ্নে নিদ্রাচ্ছন্নের নিকট দেখা দেন ও তার মনোবাসনা পূর্ণ করতে সহায়তা করেন ফলে বেলেরোফোন তা-ই করলেন। পর দিন ঘুম থেকে উঠে বেলেরোফোন দেখলেন স্বর্ণের তৈরী একটি লাগাম পড়ে আছে, তিনি এটি নিয়ে পেগাসাসের খোজে বের হলেন ও ইফারের বিখ্যাত ঝর্ণা পিরিনের সামনে পেগাসাসকে পানি পানরত পেয়ে এটি পরিয়ে বশীভূত করে এর পিঠে চড়ে বসলেন।

জনপ্রিয় সংস্কৃতি
-----------------

বিভিন্ন কোম্পানি তাদের নিজের পণ্য, সেবা এবং মনোগ্রামে ডানা বিশাষ্ট ঘোড়ার ছবি মুদ্রণ করে থাকে।

আরও দেখুন
---------

* এ্যারিয়ন
* বোরাক
* ইউনিকর্ন

তথ্যসূত্র
---------

1. ↑
2. ↑
3. ↑  For example in Pindar, Olympian Ode 13.

বহিঃসংযোগ
---------

* উইকিমিডিয়া কমন্সে পেগাসাস সম্পর্কিত মিডিয়া দেখুন।


| * দে
* স
কুলতাত্ত্বিক প্রাণীবর্গ |
| --- |
| জন্তু | 
* ভাল্লুক
* শুকর
* গরু
* কুকুর/হাউন্ড
* জিরাফ
* হরিণ
* ক্যাংগারু
* চিতাবাঘ
* সিংহ
* নেকড়ে

 |
| পাখি | 
* মোরগ
* ঘুঘু
* ঈগল
* Martlet
* গগণবেড়
* Rook

 |
| Legendary creatures | 
* Allocamelus
* Alphyn
* বাসিলিস্ক
* Biscione
* Chollima
* Cockatrice
* ড্রাগন
* Enfield
* গরুড়
* Griffin/Keythong
* Harpy
* Konrul
* Lampago
* Lindworm
* Manticore
* মৎস্যকন্যা
* পেগাসাস
* ফিনিক্স
* Salamander
* হিপোক্যাম্পাস
* Sea-lion
* Turul
* ইউনিকর্ন
* Wyvern
* Yale

 |
| সমুদ্রের প্রাণী | 
* ডলফিন
* Ged
* Hippocampus
* Lucy (esox)
* Scallop

 |
| অন্যান্য | 
* বাদুড়
* মৌমাছি
* Crapaudy (toad)
* Emmet (ant)
* সাঁপ

 |
**দুর-শারুকিন** ("সারগনের দুর্গ"; আরবি: دور شروكين), বর্তমান খোরসাবাদ, আসিরীয়ার দ্বিতীয় সারগনের সময়ে আসিরিয়ার রাজধানী ছিল। মোসুলের ১৫ কিমি উত্তর-পূর্বে মহান শহরটি পুরোপুরি ৭০৬ খ্রিস্টপূর্বে নির্মিত হয়েছিল। যুদ্ধে সারগনের অপ্রত্যাশিত মৃত্যুর পরে রাজধানীটি ২০ কিলোমিটার দক্ষিণে নিনওয়াতে স্থানান্তরিত হয়।

ইতিহাস
------

**দুর শাররুকিন**, (আক্কাদিয়ান: "সারগনের দুর্গ") আধুনিক খোরসাবাদ, ইরাকের নিনওয়া-র উত্তর-পূর্বে অবস্থিত প্রাচীন আসিরিয়ান শহর। আসিরিয়ার দ্বিতীয় রাজা সরগন দ্বিতীয় (৭২১-৭০৫ পর্যন্ত রাজত্ব করেছিলেন) দ্বারা খ্রিস্টপূর্ব ৭১৭ এবং ৭০৭ সালের মধ্যে নির্মিত, দুর শারুকিন সতর্কতার সাথে শহর পরিকল্পনাটি প্রদর্শন করে। শহরটি প্রায় এক বর্গমাইল (২.৫৯ বর্গকিলোমিটার) জায়গায় অবস্থিত; এর বাইরের দেয়ালটি সাতটি দুর্গের দরজা দিয়ে বন্ধ। একটি অভ্যন্তরীণ প্রাচীর নবুর কাছে একটি মন্দির (গাছের দেবতা এবং লেখার শিল্পের পৃষ্ঠপোষক), রাজবাড়ী এবং গুরুত্বপূর্ণ আধিকারিকদের বিস্তৃত আবাসকে ঘিরে রেখেছে। শহরটি শেষ হওয়ার পরপরই, সরগন যুদ্ধে নিহত হয়েছিল এবং দুর শাররুকিন দ্রুত নির্জন হয়ে পড়েছিল।

তথ্যসূত্র
---------

1. ↑  "Dur Sharrukin | ancient city, Iraq"। *ব্রিটেনিকা বিশ্বকোষ* (ইংরেজি ভাষায়)। সংগ্রহের তারিখ ২৯ ডিসেম্বর ২০১৯।
**ডাডলি মারলন ভনহাট** (সিংহলি: මාලන් වොන්ගාට්; জন্ম: ৩১ মার্চ, ১৯৬৫) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **মারলন ভনহাট**।

খেলোয়াড়ী জীবন
---------------

উদ্বোধনী ব্যাটসম্যান ছিলেন মারলন ভনহাট। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত মারলন ভনহাটের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন মারলন ভনহাট। ৩ ফেব্রুয়ারি, ১৯৮৫ তারিখে পার্থে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

১৯৮৪ সালে ইংল্যান্ডে চমৎকার ক্রীড়াশৈলী প্রদর্শন শেষে উজ্জ্বীবিত শ্রীলঙ্কা দলের সদস্যরূপে ১৯৮৪-৮৫ মৌসুমে ১৯ বছর বয়সে একদিনের দলের অস্ট্রেলিয়ার বিপক্ষে প্রথম খেলেন। তবে, এর পরপরই তার খেলার সুযোগ স্তিমিত হয়ে আসে। ১৯৮৬ সালের পর খেলা থেকে বিরত থাকেন। তবে, ১৯৮৮-৮৯ মৌসুমে মুরস স্পোর্টস ক্লাবের পক্ষে তিনটি খেলায় অংশ নিয়ে কিছুটা সফলতার স্বাক্ষর রেখেছিলেন।

অবসর
----

ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত পঞ্চাশোর্ধ্ব ক্রিকেট বিশ্বকাপে শ্রীলঙ্কা দলের সদস্যরূপে মনোনীত হন। তবে, প্রতিযোগিতার তৃতীয় রাউন্ডের খেলা চলাকালে করোনভাইরাসের বৈশ্বিক মহামারী আকারে ছড়িয়ে পড়ায় পরিত্যক্ত ঘোষিত হয়।

বর্তমানে তিনি অস্ট্রেলিয়ার ভিক্টোরিয়া এলাকায় বসবাস করছেন।

তথ্যসূত্র
---------

1. ↑  "2020 over-50s world cup squads"। *Over-50s Cricket World Cup*। ২০ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২০।
2. ↑  "Over-50s Cricket World Cup, 2019/20 - Sri Lanka Over-50s: Batting and bowling averages"। *ESPN Cricinfo*। সংগ্রহের তারিখ ১৫ মার্চ ২০২০।
3. ↑  "Over-50s World Cup in South Africa cancelled due to COVID-19 outbreak"। *Cricket World*। সংগ্রহের তারিখ ১৫ মার্চ ২০২০।
4. ↑

আরও দেখুন
---------

* ডেভিড হেইন
* ইউভাইস কারনাইন
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মারলন ভনহাট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মারলন ভনহাট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**লুসি রহমান** একজন বাংলাদেশি বংশোদ্ভূত ব্রিটিশ কণ্ঠশিল্পী।

প্রাথমিক জীবন
-------------

লুসি রহমান তৎকালীন পূর্ব পাকিস্তানের  ঢাকা শহরে (এখন বাংলাদেশ) জন্মগ্রহণ করেন তার পরিবার ঢাকার একটি সঙ্গীতজ্ঞ, শিল্পী ও কবি পরিবার হিসেবে বিখ্যাত। ছয় বছর বয়স থেকে তিনি তার পিতা লুতফর রহমানের কাছে ভারতীয় শাস্ত্রীয় এবং আধা-শাস্ত্রীয় গানের ওপর প্রশিক্ষণ নেওয়া শুরু করেন। তার পিতা ক্লাসিক্যাল গানের গায়ক হিসেবে বিখ্যাত ছিলেন। এছাড়া সফল সুরকার হিসেবেও তিনি প্রতিষ্ঠিত। তারপর লুসি রহমান নজরুল একাডেমী তে যান এবং সেখানে যেখানে তিনি ছয় বছর গবেষণা করেন এবং ডিপ্লোমা ডিগ্রী লাভ করেন।

কর্মজীবন
--------

১৯৮৩ সালে লুসি রহমান তার স্বামী মোহাম্মাদ হাবিব রহমানের সাথে লন্ডন, ইংল্যান্ড এ চলে যান। তাকে অসংখ্য টেলিভিশন অনুষ্ঠান, যেমন চ্যানেল ৪-এর *ইস্টার্ন আই* তে দেখা  যেত, সেই সাথে বেলজিয়াম, নেদারল্যান্ড ও মার্কিন যুক্তরাষ্ট্রতে বিভিন্ন অনুষ্ঠানে যেতেন।

১৯৯৮ সাল থেকে লুসি রহমান জাজ মিউজিক গ্রুপ গ্র্যান্ড ইউনিয়ন অর্কেস্ট্রার নেতৃস্থানীয় গায়িকা হিসেবে খ্যাত হন। তিনি বাংলাদেশ ও যুক্তরাজ্যের অসংখ্য মঞ্চ, টেলিভিশন এবং রেডিও তে অনুষ্ঠান করেছেন। তিনি গ্র্যান্ড ইউনিয়ন অর্কেস্ট্রার সাথে অনেক স্থানে ভ্রমণ করেছেন। এর মধ্যে যুক্তরাজ্যের ওয়েলস থিয়েটার, রানী এলিজাবেথ হল এবং Barbican সেন্টার  ও আছে।

লুসি রহমান যুক্তরাজ্যের মঞ্চেও নিজেই অনুষ্ঠান করেছেন। টেছাড়া বিভিন্ন আন্তর্জাতিক স্থান, যেমন এর মধ্যে উল্লেখযোগ্য হল নিউ ইয়র্ক সিটি, বার্লিন, ব্রাসেলস এবং প্যারিস শহর। এছাড়াও তিনি  বিবিসি এবং চ্যানেল 4 টেলিভিশনে  একক অনুষ্ঠান করেছেন অনেক। তিনি অনেক প্লেব্যাক গানের গায়িকা হিসেবেও গান গেয়েছেন।

২০১৫ সালে লুসি রহমান গায়ক হিসেবে আমিনা খৈয়াম এর ফেদেরিকো গার্সিয়া লোরকার নাটক *Yerma* করেন।

আরও দেখুন
---------

* ব্রিটিশ বাংলাদেশী
* তালিকায় ব্রিটিশ বাংলাদেশীদের
* সঙ্গীত বাংলার

তথ্যসূত্র
---------

1. 1 2 3  "Lucy Rahman" (ইংরেজি ভাষায়)। কালচারাল কো-অপারেশন। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।
2. 1 2 3  Karim, Mohammed Abdul; Karim, Shahadoth (অক্টোবর ২০০৯)। *British Bangladeshi Who's Who* (পিডিএফ) (ইংরেজি ভাষায়)। ব্রিটিশ বাংলা মিডিয়া গ্রুপ। পৃষ্ঠা 104। ১১ অক্টোবর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।
3. ↑  "Lucy Rahman" (ইংরেজি ভাষায়)। Tower Hamlets Arts & Entertainment। ১ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।
4. ↑  "Lucy Rahman" (ইংরেজি ভাষায়)। Grand Union Orchestra। সংগ্রহের তারিখ ২৪ সেপ্টেম্বর ২০১১।
5. ↑  "Baishakhi Mela" (ইংরেজি ভাষায়)। বিবিসি এশিয়ান নেটওয়ার্ক। ১০ মে ২০০৯। ২৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।
6. ↑  "Lucy Rahman/vocalist" (ইংরেজি ভাষায়)। Amina Khayyam Dance Company। সংগ্রহের তারিখ ১ ফেব্রুয়ারি ২০১৫।
7. ↑  Mannikka, Eleanor। "A Kind of English (1986)" (ইংরেজি ভাষায়)। নিউ ইয়র্ক: *দ্য নিউ ইয়র্ক টাইমস*। সংগ্রহের তারিখ ১ ফেব্রুয়ারি ২০১৫।
8. ↑  *Variety Film Reviews* (ইংরেজি ভাষায়)। **19**। R R Bowker Publishing]]। ১৯৮৮। আইএসবিএন 978-0-8352-2799-5।
9. ↑  Bruce, Keith (১২ আগস্ট ২০১৫)। "Giving a voice to silent women through Kathak dance" (ইংরেজি ভাষায়)। Glasgow: *হেরাল্ড*। সংগ্রহের তারিখ ১ এপ্রিল ২০১৬।
**লুসি ইরিগারে** (born 3 May 1930) একজন বেলজিয়ান বংশোদ্ভুত ফরাসি নারী দার্শনিক, ভাষাবিদ, মনোবিজ্ঞানী, এবং সাংস্কৃতিক তত্ত্ববিদ। তিনি তার স্পেকুমলাম অফ দ্য অ্যাড ওম্যান (১৯৭৪) এবং দিস সেক্স হুইজ ইট ইট নট ওয়ান (১৯৭৭) এর জন্য সুপরিচিত ছিলেন। বর্তমানে, তিনি ফ্রান্স ও ইতালির নারী আন্দোলনে সক্রিয় রয়েছেন।

শিক্ষা
------

লুস ইরিগারে ১৯৫৪ সালে লুভেন বিশ্ববিদ্যালয় থেকে স্নাতক ডিগ্রি লাভ করেন এবং ১৯৫৬ সালে একই বিশ্ববিদ্যালয় হতে স্নাতকোত্তর ডিগ্রী অর্জন করেন এবং ১৯৫৬থেকে ১৯৫৯ সাল পর্যন্ত ব্রাসেলসের একটি উচ্চ বিদ্যালয়ে পড়াশোনা করেন।
Luce Irigaray received a bachelor's degree from the University of Louvain in 1954 and a master's degree from the same university in 1956 and taught at a high school in Brussels from 1956 to 1959.

তথ্যসূত্র
---------

1. ↑

বহিঃসংযোগ
---------


উইকিউক্তিতে ***লুসি ইরিগারে*** সম্পর্কিত উক্তির সংকলন রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* চিলি
* স্পেন
* ফ্রান্স (উপাত্ত)
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* কোরিয়া
* ক্রোয়েশিয়া
* নেদারল্যান্ডস
* পোল্যান্ড
* সুইডেন

 |
| শিল্প গবেষণা প্রতিষ্ঠান | 
* শিল্পীর নাম (গেটি)

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
লুসাই (Pron: ˌlʊʃaɪ) হিলস (বা মিজো হিলস) ভারতের মিজোরাম ও ত্রিপুরা পর্বতমালা। পাহাড়টি পাটকাই পর্বতশ্রেণীর অংশ এবং এর সর্বোচ্চ বিন্দু হল ২,১৫৭ মিটার উচ্চ 'ফাউংপুই', যা 'নীল পর্বতমালা' নামেও পরিচিত।

উদ্ভিদ ও প্রাণীজগত
------------------

পাহাড়গুলি বেশিরভাগ ঘন বাঁশের জঙ্গলের সাথে আচ্ছাদিত এবং নিম্নগামী স্তরে আচ্ছাদিত; কিন্তু পূর্ব অংশে, সম্ভবত একটি স্বল্প বৃষ্টিপাতের কারণে, রোদোড্রনগুলির সাথে আটকে থাকা ওক এবং পাইনের সঙ্গে ঘাস-ঢাকা পাহাড়ের ঢালগুলি দেখা যায়। ব্লু মাউন্টেন লুসাই পর্বতমালার সর্বোচ্চ শিখর।

অধিবাসীরা
---------

এই পাহাড়ে লুসাই এবং অন্যান্য মিজো উপজাতিদের বাস করে, কিন্তু জনসংখ্যায় অত্যন্ত ক্ষুদ্র। নিকটতম পরিচিত সময় থেকে আসল অধিবাসীরা কুকি ছিল এবং ১৮৪০ সাল পর্যন্ত লুসাইদের কথা জানা যায়নি যতদিন না উত্তর থেকে জেলাকে আক্রমণ করে। ১৮৪২ সালের নভেম্বরে ব্রিটিশ ভূখণ্ডে তাদের প্রথম আক্রমণ সংঘটিত হয় এবং সেই তারিখের পর তারা ভারতের উত্তর-পূর্ব সীমান্তে সবচেয়ে বিরক্তিকর উপজাতিগুলির মধ্যে একটি প্রমাণিত হয়; কিন্তু ১৮৯০ সালে অভিজানে উত্তর লুশাই গ্রামগুলি সম্পূর্ণ শান্তিচুক্তির ফলে পরিণত হয় এবং ১৮৯২ সালে পূর্ব লুসাইরা হ্রাস পায়।

১৮৮৯ সালে দক্ষিণ লুশাই পাহাড়ের দেশ পরিচালনা করার জন্য বঙ্গ থেকে আসামে স্থানান্তরিত করা হয়। দেশের উপর অধিক দক্ষ নিয়ন্ত্রণ অর্জনের জন্য জেলাটি আংশিক চেনাশোনাতে বিভক্ত করা হয়েছে, প্রত্যেকেই একজন ইন্টারপ্রেটারের দায়িত্বে রাখা হয়, যার মাধ্যমে সকল আদেশ প্রধানদের কাছে প্রেরণ করা হয়। ওয়েলশ প্রিসবিটারিয়ান মিশন ১৮৯৭ সালে আইজলে কাজ শুরু করে এবং জনগণ শিক্ষা গ্রহণের অপ্রত্যাশিত প্রস্তুতি প্রদর্শন করেছে।

গ্রন্থপঞ্জি
-----------

* টি. এইচ. লুইন, 'এনওয়াই এর বন্য রেসেস। ভারত '(১৮৭০)
* "লুসাই হিলস গেজেটর" (কলকাতা, ১৯০৬)

তথ্যসূত্র
---------

1. ↑   এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Lushai Hills"। *ব্রিটিশ বিশ্বকোষ*। **17** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 130। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Phawngpui"। MizoTourism। ২০১৩-০৩-০৩ তারিখে মূল থেকে আর্কাইভ করা।
3. ↑  Kaminsky, Arnold P.; Ph.D, Roger D. Long (২০১১-০৯-২৩)। *India Today: An Encyclopedia of Life in the Republic vol. 2* (ইংরেজি ভাষায়)। ABC-CLIO। পৃষ্ঠা ৪৭১। আইএসবিএন 978-0-313-37463-0।
4. 1 2 3  Chisholm 1911, পৃ. 130।

বহিঃসংযোগ
---------


উইকিমিডিয়া কমন্সে **লুসাই পাহাড়** সংক্রান্ত মিডিয়া রয়েছে।

উইকিভ্রমণে ***Tripura*** সম্পর্কিত ভ্রমণ নির্দেশিকা রয়েছে।

উইকিভ্রমণে ***Mizoram*** সম্পর্কিত ভ্রমণ নির্দেশিকা রয়েছে।

* Mara district
* Famous mountains and hills of Northeast India
শিব *কালকূট* পান করেন
**হলাহল** (সংস্কৃত: हलाहल) অথবা **কালকূট** (সংস্কৃত: कालकूटं), যার আক্ষরিক অর্থ "কালো বর্ণের বস্তু" বা "সময়ের ধাঁধা হলো হিন্দু পুরাণে বর্ণিত একপ্রকার ভয়ংকর জীবন ধ্বংসকারী বিষ বা গরল। হিন্দু পুরাণ অনুসারে পারষ্পরিক আলোচনার পরে দেবতা ও অসুররা মন্দার পর্বতকে মন্থনদণ্ড করে এবং নাগরাজ বাসুকীকে মন্থনরজ্জু করে সঞ্জীবনী অমৃত লাভের আশায় ক্ষীরসাগর বা সমুদ্রমন্থন শুরু করে৷ ১৪ প্রকারের বিভিন্ন রত্ন সমুদ্রমন্থন থেকে আহরিত হয় এবং সেগুলো মন্থনকারী দুইপক্ষ দেবতা ও অসুরদের মধ্যে বণ্টিত হয়। কিন্তু অমৃত লাভের পূর্বেই সমুদ্রমন্থন থেকে হলাহল উত্থিত হয়। হলাহলের বিষাক্ত কালো ধোঁয়া দেবতা ও অসুর উভয় পক্ষই আহত হয়ে পড়ে। যেহেতু কেউ বিষের প্রতিক্রিয়া সহ্য করতে সমর্থ নয়, তাই তারা প্রথমে দেব ব্রহ্মার কাছে সাহায্য প্রার্থনা করে। ব্রহ্মা তাদেরকে পরামর্শ দিলেন, তারা যেন মহাদেবের কাছে সাহায্য প্রার্থনা করে। তখন উভয় পক্ষ কৈলাস পর্বতে গিয়ে ভগবান শিবের হলাহল বা কালকূট বিষ থেকে সৃষ্টিকে বাঁচানোর সহায়তা নিবেদন করে। শিব সমস্ত বিষ পান করতে চাইলেন এবং তা পান করেন। কিন্তু তার পত্নী দেবী পার্বতী তার স্বামী শিবের গলায় জড়িয়ে ধরলেন যাতে হলাহল শিবের সারা শরীরে ছড়িয়ে না পড়ে। এরফলে দেবী পার্বতীর আরেক নাম হয় বিষকণ্ঠ (যার অর্থ যিনি গরলকে শিবের গলায় আটকে রাখেন। এই বিষের ফলে শিবের কণ্ঠ নীল বর্ণ ধারণ করে, এতে শিবের এক নাম হয় ***নীলকণ্ঠ*** (যার কণ্ঠ নীল)।

ঘটনাবলী
-------

মন্থনের ফলে চৌদ্দ প্রকার রত্ন সমুদ্রের থেকে উঠে আসে, যার মধ্যে অধিকাংশ রত্নই দেবতারা তাদের নিজেদের হস্তগত করে৷ এর বিপক্ষে মন্থন চলাকালীন অসুররা দেবতাদের সাথে যথেষ্ট প্রতারণাও করেছিলেন৷ এ প্রক্রিয়ায় অমৃত উঠে আসার আগেই হলাহল তৈরী হয়, যা উভয়পক্ষকেই ক্ষতিগ্রস্ত করে৷ বিষের মারণাত্মকতার সাথে টিকে থাকতে না পেরে দেব ও অসুর উভয় পক্ষেরই অনেকে শ্বাসকষ্টে মূর্চ্ছিত হন৷

আবার অন্যান্য একাধিক গ্রন্থে বর্ণিত রয়েছে যে, হলাহল সমুদ্রমন্থনে নয় বরং মন্থন রজ্জু হিসাবে ব্যবহৃত নাগরাজ বাসুকীনাগই অত্যধিক ঘুর্ণন ও দেবাসুরের অবিরত টানাটানির কারণে ঐ বিষোদ্গার করে৷ ফলে দেবতা এবং অসুররা বেশ আতঙ্কিত হন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷

শিবের বিষপান ও পরবর্তী ঘটনা
---------------------------

উদ্গীরীত বিষের তেজে দেবতা এবং অসুররা বেশ আতঙ্কিত হয়েছিলেন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷ দেবগণ তখন ভগবান শিবের দ্বারস্থ হন এবং আত্মরক্ষার নিবেদন জানান৷ শিব তখন ত্রিভূবন রক্ষার্থে ঐ বিষ পান করলে তার কণ্ঠ নীল হয়ে ওঠে এবং এজন্য তিনি "নীলকণ্ঠ" নাম পান৷

তথ্যসূত্র
---------

1. ↑  The Presence of Siva By Stella Kramrisch
2. ↑  TQ Team C0118142। "The Orient: Shiva's Blue Throat"। Library.thinkquest.org। ২০১৩-১১-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
4. 1 2
5. ↑  TQ Team C0118142। "The Orient: Shiva's Blue Throat"। Library.thinkquest.org। ২০১৩-১১-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৩।
**জুবিলী বাইবেল** বাংলাদেশ ক্যাথলিক বিশপ সম্মিলনীর উদ্যোগে প্রকাশিত ক্যাথলিক খ্রীস্টানদের প্রধান ধর্মগ্রন্থ। এটি ১৯৯৯ সালে প্রথম প্রকাশ হয়। এটি অনুবাদ করেছেন সাধু বেনেডিক্ট মঠ। পবিত্র বাইবেলের এই অনুবাদটি তৃতীয় সহস্রাব্দীর জুবিলীর প্রাক্বালে প্রকাশিত বিধায় এটি ‘জুবিলী বাইবেল’ নামে আখ্যায়িত করা হয়। খ্রিস্ট-বিশ্বাসীরা বিশ্বাস করে যে পবিত্র বাইবেল স্বয়ং ঈশ্বরের বাণী যাতে মানুষের প্রতি ঈশ্বরের যত্ন ও ভালবাসা প্রকাশিত হয়েছে। জুবিলী বাইবেল নতুন ও পুরাতন নিয়মে মোট ৭৩ জন লেখকের লেখা ও পত্র দিয়ে প্রকাশ করা হয়েছে। প্রটেস্টান্ট খ্রিস্টানদের বাইবেলের চেয়ে জুবিলী বাইবেলের কিছুটা ভিন্নতা রয়েছে।

বৈশিষ্ট্য
---------

পবিত্র বাইবেল - জুবিলী বাইবেল
ভূমিকা ও টীকা সহ হিব্রু ও গ্রীক ভাষা থেকে অনূদিত পবিত্র বাইবেল। 

সাধু বেনেডিক্ট মঠের অনূদিত জুবিলী বাইবেল হল সর্বপ্রথম বাংলা বাইবেল যার মধ্যে ‘ডিউটেরোক্যানোনিক্যাল’ পুস্তকগুলোও গৃহীত। অনুবাদ মূল ভাষা হিব্রু, আরামীয় ও গ্রীক থেকে করা হয়েছে। বাইটি জুবিলী বর্ষে (২০০০ সালে) প্রকাশিত হয়েছিল বলে বাইবেলটি **জুবিলী বাইবেল** বলে পরিচিতি লাভ করে। ভূমিকা ও টীকা ছাড়া পুস্তকে এ পরিশিষ্ট্যও রয়েছে:

* ঐশতাত্ত্বিক শব্দকোষ
* নামসূচী
* মানচিত্র ও ছবি

সুত্র
-----

1. ↑
2. ↑

* জুবিলী বাইবেল, ১৯৯৯
**বিদ্যা রানী**, যার জন্মনাম **জুবেদা বেগম** (১৯২৬ - ২৬ জানুয়ারী ১৯৫২), তিনি জুবেদা নামেই বেশি পরিচিত ছিলেন। তিনি একজন ভারতীয় অভিনেত্রী ছিলেন।

প্রাথমিক জীবন
-------------

জুবেদা বেগম ছিলেন বোহরা মুসলিম ব্যবসায়ী শ্রী কাসেমভাই মেহতা এবং বোম্বে (তৎকালীন মুম্বাই) -এর গায়িকা ফাইজা বাইয়ের কন্যা।

ব্যক্তিগত জীবন
--------------

জন্মসূত্রে জুবেদা ছিলেন *সিয়া* মুসলমান। জুবেদা যোধপুরের মহারাজা হনবন্ত সিংকে ১৭ ডিসেম্বর ১৯৫০ সালে বিয়ে করেছিলেন। হনবন্ত সিংকে বিয়ে করার জন্য তিনি স্বধর্ম ত্যাগ করে আর্য সমাজের রীতি অনুযায়ী ধর্মান্তরিত হন। তার নতুন নাম হয় বিদ্যা রানী। বিয়ের পর তিনি মুম্বই ছেড়ে যোধপুরে চলে আসেন। ১৯৫১ সালের ২ আগস্ট বোম্বেতে তিনি এক পুত্র সন্তানকে জন্ম দেন। সেই পুত্রের নাম ছিল রাও রাজা হুকুম সিং যাকে আদর করে টুটু বানা বলেও অভিহিত করা হত।[]

তার প্রথম বিবাহ থেকে তার আরও এক পুত্র প্রাপ্তি হয়েছিল। তার নাম ছিল খালিদ মোহাম্মদ। ঘটনাক্রমে একজন চলচ্চিত্র সমালোচক, খালিদ *জুবেইদা* চলচ্চিত্রের চিত্রনাট্য লিখেছেন। জুবেইদা সিনেমাটি জুবেদা বেগমের জীবনের উপর আধারিত। সিনেমাটির পরিচালক ছিলেন শ্যাম বেনেগাল এবং এই সিনেমাটি ২০০১ সালে মুক্তি পায়। অভিনেত্রী করিশ্মা কপুর সিনেমার প্রধান অভিনেত্রী হিসাবে জুবেদার চরিত্রে অভিনয় করেছিলেন।

মৃত্যু
------

জুবেদা তার স্বামীর সাথে ২৬ জানুয়ারী ১৯৫২ সালে রাজস্থানের গোডওয়ারে একটি বিমান দুর্ঘটনায় নিহত হন। তার মৃত্যুর পর তার পুত্র টুটুকে যোধপুরের রাজমাতা লালন-পালন করেন।

তথ্যসূত্র
---------

1. ↑  "Zubeidaa's secret"। *The Times of India*। ১১ জুলাই ২০০৩। সংগ্রহের তারিখ ২০১৪-০৬-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Shyam Benegal Retrospective"। ৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Bombay Chronicle, January 27, 1952"। The Bombay Chronicle (Bombay)। ২৭ জানুয়ারি ১৯৫২। সংগ্রহের তারিখ ২০২৩-০১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্ষুদ্র নৃগোষ্ঠীর সাংস্কৃতিক ইনস্টিটিউট** বাংলাদেশের রাঙ্গামাটি জেলার, রাঙ্গামাটি সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৯৩ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

ইতিহাস
------

১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠা করা হয়; ১৯৯৩ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করা হয়। পরবর্তীতে ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, রাঙ্গামাটি রাখা হয়।

কার্যক্রম
---------

### প্রশিক্ষণ

1. সাধারণ সঙ্গীত
2. উপজাতীয় সঙ্গীত
3. তাঁত বুনন ও পোষাক তৈরি প্রশিক্ষণ
4. নৃত্য
5. নাট্য
6. কবিতা আবৃত্তি ও প্রমিত উচ্চারণ
7. চিত্রাঙ্কন

### গবেষণা, প্রকাশনা ও গ্রন্থাগার

1. ক্ষুদ্র নৃগোষ্ঠীর ভাষা শিক্ষা কোর্স
2. ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

আরো দেখুন
---------

* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* রাঙ্গামাটি জেলা

তথ্যসূত্র
---------

1. 1 2  "ইতিহাস, ক্ষুদ্র নৃগোষ্ঠীর সাংস্কৃতিক ইনস্টিটিউট"। *ksirangamati.portal.gov.bd*। সংগ্রহের তারিখ ২০২২-১১-০৪।
2. ↑  "ক্ষুদ্র নৃগোষ্ঠী সাংস্কৃতিক প্রতিষ্ঠান আইন"। *bdlaws.minlaw.gov.bd*। সংগ্রহের তারিখ ২০২২-১১-০৪।
**ক্ষিতীশচন্দ্র দাশগুপ্ত**   (ইংরেজি:  Khitish Chandra Dasgupta)      ( ১৮৮৯   –  ২৮ জানুয়ারি  ১৯৭৯) ছিলেন একজন স্বাধীনতা সংগ্রামী,  সমাজসেবী এবং এক শিল্পোদ্যোগী ব্যক্তিত্ব।   প্রখ্যাত রসায়নবিদ ও গান্ধীবাদী নেতা সতীশচন্দ্র দাশগুপ্ত তার অগ্রজ।

জন্ম ও প্রারম্ভিক জীবন
----------------------

ক্ষিতীশচন্দ্রের জন্ম বৃটিশ ভারতের অধুনা বাংলাদেশের রংপুরের কুড়িগ্রামে। পিতা পূর্ণচন্দ্র দাশগুপ্ত ছিলেন খ্যাতনামা চিকিৎসক এবং পিতামহ ঈশানচন্দ্র ছিলেন সে আমলের প্রখ্যাত কবিরাজ। মাতা বিজয়লক্ষ্মী দেবী। পিতা-মাতার আদর্শে তার জীবন গঠন। ছাত্রাবস্থায় তিনি স্বাধীনতা আন্দোলনে যুক্ত হন। এফ.এ পাশ করে কলকাতায় চলে আসেন। আচার্য প্রফুল্লচন্দ্র রায়ের কাছে রসায়নশাস্ত্রে বিশেষ শিক্ষা লাভ করেন।

কর্মজীবন
--------

১৯১৩ খ্রিস্টাব্দে 'দাশগুপ্ত অ্যান্ড সন্স' নামে ভারতীয়দের মধ্যে তিনিই প্রথম পূর্ব-কলকাতায় ছাপাখানার কালি তৈরির একটি কারখানা খোলেন। বিদেশি কোম্পানিগুলির তুলনায় তার কালি সস্তা ও ধারে কিনতে পাওয়া যেত বলে সে সময়ে 'দাশগুপ্ত কালি'র প্রচুর চাহিদা ছিল। ১৯২১ খ্রিস্টাব্দে গান্ধীজির অসহযোগ আন্দোলনে যুক্ত হন। ১৯২৩ খ্রিস্টাব্দে অগ্রজ সতীশচন্দ্রের সঙ্গে "খাদি প্রতিষ্ঠান" গড়ে তোলেন। ১৯২৭ খ্রিস্টাব্দে মাত্র ৩৮ বৎসর বয়সে তিনি সাংবাদিক জীবন থেকে সরে যান এবং নিজের সব কিছু খাদি প্রতিষ্ঠানে দান করে অপরিগ্রাহীর জীবন গ্রহণ করেন এবং খাদি প্রতিষ্ঠানের সম্পাদক হন। বঙ্গীয় কংগ্রেসের রাজনৈতিক এবং গঠনমূলক উভয়ক্ষেত্রেই তার বিশেষ অবদান ছিল। বিশের দশকে তিনি 'ম্যাজিকলন্ঠন' সহযোগে জনসভায় বক্তৃতা দিতেন। তার সেই  লন্ঠনবক্তৃতা' জনমানসে এমন  আলোড়ন সৃষ্টি করত যে এক সময় পুলিশ এক আদেশ বলে  লন্ঠনছবি তৈরি ও প্রদর্শনী নিষিদ্ধ করে দেয়।১৯৩০ খ্রিস্টাব্দে আচার্য প্রফুল্লচন্দ্র- গঠিত 'সংকটত্রাণ সমিতি' তে যুক্ত থেকে বন্যাত্রাণে ও বন্যাদুর্গতদের পুনর্বাসনে যথাশক্তি নিয়োগ করেন। তিরিশের দশকে তিনি তিন বার কারারুদ্ধ হন। তিনি ও তার অগ্রজ সতীশচন্দ্র নির্বাচনী রাজনীতিতে যোগ না দিয়ে গান্ধীজি প্রদর্শিত পথে গঠনমূলক কাজে ও সমাজ সেবায় নিয়োজিত ছিলেন। ১৯৩৯ খ্রিস্টাব্দে বৈজ্ঞানিক প্রথায় মৌমাছিপালন এদেশে তিনিই প্রথম প্রবর্তন ও কুটিরশিল্প হিসাবে তা প্রতিষ্ঠা করেন। সোদপুরের খাদি প্রতিষ্ঠানে 'মক্ষিশালা' স্থাপন তার উল্লেখযোগ্য কীর্তি। 'দ্য রোমান্স অব সায়েন্টিফিক বি কিপিং' গ্রন্থের রচয়িতা তিনি। ১৯৬১ খ্রিস্টাব্দে তিনি ৭২ বৎসর বয়সে ব্যারাকপুরে স্থাপিত 'গান্ধী সংগ্রহশালা' র প্রথমে কিউরেটর ও পরে কিউরেটর তথা রেসিডেন্ট সেক্রেটারি হন। ১৯৬৯ খ্রিস্টাব্দে স্বেচ্ছায় অবসর নিয়ে গৌহাটি যান। সেখানে অসমীয়া ভাষা আয়ত্ত করে অসমের ইতিহাস অধ্যয়নে মনোনিবেশ করেন। তার স্ত্রী সুনীতিবালাও স্বাধীনতা সংগ্রামী ছিলেন।

মৃত্যু
------

ক্ষিতীশচন্দ্র ১৯৭৯ খ্রিস্টাব্দের ২৮ শে জানুয়ারি পরলোক গমন করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১৬৭, আইএসবিএন ৯৭৮-৮১-৭৯৫৫-১৩৫-৬